O femeie, despăgubită pentru treburile casnice. Suma pe care trebuie să o plătească fostul soţ.
Un tribunal a hotărât ca un bărbat să îşi plătească fosta soţie pentru treburile pe care le-a făcut în casă. Bărbatul i-a lăsat copilul soţiei în timp ce mergea la muncă şi "nu i-a păsat şi nici nu a participat la niciun fel de treburi". Acest caz este considerat primul care a stabilit o valoare financiară pentru treburile casnice.
Un tribunal din China a hotărât ca un bărbat să îi plătească fostei soţii echivalentul sumei de 7.700 de dolari ca despăgubire pentru treburile casnice pe care aceasta le-a făcut în cei cinci ani de relaţie, relatează The Guardian.Potrivit noului cod civil, care a intrat în vigoare luna trecută, o persoană poate solicita despăgubiri de la partenerul său în timpul divorţului dacă a fost cea care a îngrijit copiii, a avut grijă de părinţi sau a făcut cea mai mare parte din munca din casă.Bărbatul, pe nume Chen, trebuie să îi plătească acum fostei soţii, Wang, suma de 50.000 de yuani, pentru că nu s-a ocupat de treburile casnice. Bărbatul i-a lăsat copilul soţiei în timp ce mergea la muncă şi "nu i-a păsat şi nici nu a participat la niciun fel de treburi", a spus soţia instanţei din Beijing.Cuplul s-a căsătorit în 2015, dar s-a despărţit trei ani mai târziu, iar fiul lor a trăit cu mama. Bărbatul a cerut divorţul anul trecut, iar femeia a solicitat împărţirea proprietăţii şi compensaţii financiare. Pe lângă despăgubirea de 7.700 de dolari, Wang a primit, de asemenea, custodia fiului ei şi o plată lunară de 2.000 de yuani.Acest caz este considerat primul care a stabilit o valoare financiară pentru treburile casnice, de când a intrat în vigoare noul cod civil.